Lynx Kanada

Lynx Kanada (Lynx canadensis) inggih punika silih tunggil saking papat spésiés idup ring génus Lynx. Ipun inggih punika méong liar maukuran sedeng antuk cecirén bulu sané lantang tur samah, kupingné marupa segitiga lan jumbai selem ring ujungné, saha cakar linggah sekadi sepatu salju. Tungkai duriné lantangan saking tungkai maluné, saphnkma tunduné méréng nuju sor ngantos arep. Lynx Kanada ngelah tegeh  ring bahu lan baat riantara . Ipun dueg ngelangi tur ménék punyan. Lynx Kanada kapertama kapidartayang olih Robert Kerr daweg warsa 1792. Tiga subspésiés sampun kausulang, sakéwanten validitasné karaguang; makéhan kaanggep dados spésiés monotipe. Ipun kasebar ring Alaska, Kanada lan wawidangan kalér Amérika Serikat, sané makéhan nongosin wana boréal sané bet. 

Ipun prédator spésialis lan snaget magantung majenh kelinci sepatu salju (Lepus americanus) antuk mamaanhané. Indik maarah nuju siklus mangsa-prédator, santukan populasi lynx Kanada manutin siklus munggah tendunné populasi kelinci sepatu salju nyabran warsa ring Alaska tur Kanada tengah. Populasi lynx Kanada munggah nyarengin munggahné populasi kelinci; pinaka populasi kelinci tedun ring satunggil wawengkon, ipun magingsir nuju wawengkon sané ngelah makéhan kelinci tur nggelah luwih akidik warih. Lynx Kanada maboros kautama ritatkala sanja, utawi wengi, galahé kelinci sepatu salju pada pesu. Lynx Kanada ngantiang kelinci nuju jalur katentu utawi ring "genah panyagrepan", lantas nyagrep tur ngamatiang antuk gutgutan ring tendas, kolongan, utawi tengkukné. 

Individu, kautama sané kelaminné pada, makéhan saling mangindarin, ngawentuk "intraseksual" wawengkon. Masa magéntet kirang langkung mamargi sawatara asasih saking Maret ngantos pamahbah April. Sesampun mabobot salami kalih ngantos tiga sasih, lua ngalekadang asiki ngantos kutus panak méong, sané masapih ring umur 12 wuku. Mikélingin kalimpahan ring sajebag wawengkon jelajah lan kirangné anceman sané ageng, lynx Kanada sampun ngaranjing Kantun Lestari ring Lis Barak IUCN. Buron niki ketah katangkep antuk paadolan bulu internasional ring makéhan Alaska tur Kanada, sakéwanten kasaibin ring pahan kelod wawengkon jelajahné santukan kaancem sekadi icalné habitat.

 Pustaka 

Pranala jaba

 Lynx Kanada 
 U.S. "Profil Spesies" Bé & Satwa Liar lan indeks artikel lynx ​​(kaarsipang 1 Januari 2009)
 Panilikan lynx Kanada ring Univérsitas Minnesota Duluth(kaarsipang 3 Juli 2018)
 Napi sané Nuuk Siklus 10 Warsa Kelinci Sepatu Salju?
 Wana Nasional Medicine Bow (Habitat Lynx Kanada) (kaarsipang 14 Juli 2010)

Kanada lynx